มีก้อนเนื้อนูนออกมาจากอัณฑะข้างซ้ายและมีอาการปวดหน่วงๆเป็นบางครั้งอัณฑะข้างขวาไม่ลงถุงมาตั้งแต่เด็กคับใช่มะเร็งอัณฑะไหมคับ
สวัสดีค่ะ อาการมีก้อนเนื้อนูนออกมาจากอัณฑะข้างซ้ายและมีอาการปวดหน่วงๆเป็นบางครั้ง ร่วมกับอัณฑะอีกข้างไม่ลงถุงดังกล่าวมานั้น อาจจะเกิดจาก กลุ่มเนื้องอกหรือมะเร็งของลูกอัณฑะที่สัมพันธ์กับภาวะอัณฑะไม่เคลื่อนลงถุงได้ สาเหตุอื่นเช่น การอักเสบที่อัณฑะข้างซ้ายเอง การติดเชื้อของอัณฑะหรือท่ออสุจิ มักสัมพันธ์กับโรคติดต่อทางเพศสัมพันธ์แนะนำพบแพทย์เพื่อตรวจรักษาภาวะลูกอัณฑะไม่ลงถุงต่อไป เพราะถ้าลูกอัณฑะค้างในช่องท้อง อาจเพิ่มความเสี่ยงของการเป็นมะเร็งลูกอัณฑะได้ดังกล่าวไปในระหว่างนี้งดการมีเพศสัมพันธ์ ไม่ไปบีบหรือจับบริเวณดังกล่าวบ่อยๆ ระวังการกระทบกระแทกบริเวณอัณฑะ